Document ID: 32014D0677

DEĊIŻJONI TAL-KUNSILL
tal-25 ta' Settembru 2014
li taħtar membru Olandiż u erba' membri supplenti Olandiżi fil-Kumitat tar-Reġjuni
(2014/677/UE)
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
Wara li kkunsidra l-proposta mill-GvernOlandiż,
Billi:
(1)
Fit-22 ta' Diċembru 2009 u fit-18 ta' Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2010 sal-25 ta' Jannar 2015. Fit-18 ta' Jannar 2011, permezz tad-Deċiżjoni tal-Kunsill 2011/41/UE (3), is-Sur H.P.M. (Henk) KOOL inħatar bħala membru u s-Sur H.A.J. (Henk) AALDERINK, is-Sur J.P.W. (Jan Willem) GROOT u s-Sinjura L.W.C.M. (Loes) van der MEIJS ġew maħtura bħala membri supplenti sal-25 ta' Jannar 2015. Fil-11 ta' Diċembru 2012, permezz tad-Deċiżjoni tal-Kunsill 2012/779/UE (4) is-Sinjura J.H.M. (Jon) HERMANS-VLOEDBELD ġiet maħtura bħala membru supplenti sal-25 ta' Jannar 2015.
(2)
Konsegwentement għat-tmiem tal-mandat tas-Sur H.P.M. (Henk) KOOL, sar vakanti siġġu ta' membru fil-Kumitat tar-Reġjuni.
(3)
Konsegwentement għat-tmiem tal-mandat tas-Sur H.A.J. (Henk) AALDERINK, is-Sur J.P.W. (Jan Willem) GROOT u s-Sinjura L.W.C.M. (Jon) HERMANS-VLOEDBELD u s-Sinjura L.W.C.M. (Loes) van der MEIJS, saru vakanti erba' siġġijiet ta' membri supplenti,
ADOTTA DIN ID-DEĊIŻJONI:
Artikolu 1
Huma b'dan maħturin fil-Kumitat tar-Reġjuni għall-bqija tal-mandat attwali, jiġifieri sal-25 ta' Jannar 2015:
(a)
bħala membru:
-
Is-Sur O. (Onno) HOES, Burgemeester (mayor) ta' Maastricht
kif ukoll
(b)
bħala membri supplenti:
-
Is-Sinjura A. (Annemiek) JETTEN, Burgemeester (Mayor) ta' Sluis
-
Is-Sur R. (Rob) JONKMAN, Wethouder (alderman: membru tal-kunsill eżekuttiv) tal-muniċipalità ta' Opsterland
-
Is-Sur H.J.J. (Henri) LENFERINK, Burgemeester (sindku) ta' Leiden
-
Is-Sur C.L. (Cornelis) VISSER, Burgemeester (sindku) ta' Twenterand.
Artikolu 2
Din id-Deċiżjoni għandha tidħol fis-seħħ fil-jum tal-adozzjoni tagħha.
Magħmul fi Brussell, il-25 ta' Settembru 2014.

Labels: 18
15